267 
egen Art paa Grund af flere ret afvigende Forhold. I de to 
andre Arter ere alle de Allmanske bievne forenede, saaledes at 
PI. princeps indbefatter alle dem, hvis Statoblasters Længde- og 
Breddeforhold er som 1 : 1,8, medens PI. polymorpha indbefatter 
alle dem, hos hvilke Forholdet kun er som 1 : 1,25. Ved denne 
Forskel af 0,55 i Statoblasternes Længde- og Breddeforhold, 
blive alle hidtil kendte Plumatella- og Alcyonella- Former delte 
i to Grupper, saaledes at alle Kolonier med lange og smalle 
Statoblaster indbefattes i Arten PI. princeps, alle med korte og 
brede i PI. polymorpha. I begge Arter findes altsaa forenede dels 
klumpede, dels krybende Former med stærkt fra hverandre spredte 
Grene. Kraepelin udtaler fremdeles som en Formodning, at disse 
to Vækstformer staa i følgende Forhold til hinanden: De Alcyonella- 
agtige Former skulle opstaa særlig ved de saakaldte siddende 
Statoblaster, som mangle Svømmering, og som i stor Mængde 
om Vinteren findes siddende tæt ved Siden af hverandre paa de 
Stene eller Bjælker, som i Sommertiden have afgivet Sæde for de store 
Koloniklumper. Naar disse Statoblaster spire, sker det med en Masse 
paa en Gang. Rør lægger sig til Rør, og de enkelte Individer be¬ 
grænse gensidig hinandens Vækstretninger; Resultatet heraf er, at 
de klæbe sig til hverandre, og at alle vokse vinkelret ud fra Under¬ 
laget. Plumatella- Formerne skulle derimod opstaa af de svømmende 
Statoblaster, som blive frie fra Moderkolonien og af Bølgerne føres 
langt bort; de ville som oftest lande paa et Sted, hvor faa eller 
ingen andre Statoblaster ere til Stede, og ville altsaa have frit 
Spillerum til at vokse og strække sig i alle Retninger. 
Det kan ikke nægtes, at denne Kraepelins Anskuelse ser meget 
tiltalende ud, Braem har delvis sluttet sig til den, og noget rigtigt 
er der sikkerlig ogsaa deri; men det er dog umuligt herudfra at for¬ 
klare Plumatelkoloniernes forskellige Udseende. Tilmed skulle vi i 
det følgende se Eksempler paa, at Anskuelsen kun undtagelsesvis er 
i Overensstemmelse med Forholdene ude i Naturen, og at Svømme- 
statoblasterne paa deres Landingspladser ikke i Antal staa tilbage 
for de siddende Statoblaster. 
